# Club Patí Calafell

El Club Patí Calafell és un club d'hoquei sobre patins i patinatge artístic català de la localitat de Calafell, al Baix Penedès.

## Història

El 9 de juny de 1952, el mossèn de la Parròquia de la Santa Creu de Calafell, Jaume Tobella i Llobet, va acceptar la idea de posar en marxa un equip d'hoquei a la localitat com una secció del Centre Parroquial. La idea nasqué després de la celebració a Barcelona del Campionat del Món de l'any 1951. El Centre Parroquial ja disposava de seccions de basquetbol, escacs i tennis de taula. El president del Centre era Vicenç Espinya. El 1981 es posà en funcionament la secció del CP Calafell de patinatge artístic.
El club debutà en competició oficial la temporada 1954-1955. Jugà a la pista de la Rectoria fins al 1964-1965. La temporada següent va jugar a la Pista del Litu, a la pista del cinema de la platja. El 1966-1967 s'instal·là a la pista de Les Escoles. Aquests anys el club canvià la seva denominació per la de Club Patí Calafell. La temporada 1963-1964 l'equip es proclama campió d'Espanya i Catalunya de segona divisió i ascendeix a primera (actual divisió d'honor).
La temporada 1975-1976 es va començar a construir l'actual pavelló municipal, el Pavelló Joan Ortoll. El 1980-1981 el club es proclama campió de primera divisió i ascendeix a divisió d'honor.
La temporada 2009-10 el club guanya la Copa del Príncep enfront el SCD San Antonio. Posteriorment, la temporada 2010-11 va aconseguir l'ascens a la màxima categoria, trenta anys més tard d'haver-hi jugat per darrera vegada, la temporada 1980-81.
L'any 2018 aconsegueix la seva segona Copa de la Princesa, en una final disputada a Getxo, contra el CH Mataró.
La temporada 2021-22 el CP Calafell guanya el seu primer títol europeu, la WS Europe Cup, enfront l'AP Follonica per 6 gols a 5 en una final disputada a Paredes. Mentre que a la temporada 2022-23 aconsegueix la Lliga Catalana, després de derrotar el CE Noia a la final disputada a Santa Perètua de Mogoda. La temporada 2024-25 guanyaria la seva segona Lliga Catalana, aquest cop a El Vendrell, enfront el HC Sant Just.

## Palmarès

Hoquei sobre patins
* 1 WS Europe Cup: 2022
* 2 Copa del Príncep/Copa de la Princesa: 2010 i 2018
* 2 Lligues Catalanes: 2022-23 i 2024-25

## Referències

* ↑ «Junta directiva del CP Calafell». CP Calafell. Arxivat de l'original el 2015-07-03. [Consulta: 31 agost 2011].
* ↑ «Ferran López és el nou entrenador del Calafell Tot l'Any». L'esportiu, 19-06-2019.
* ↑ «Història del CP Calafell». CP Calafell. Arxivat de l'original el 2016-03-03. [Consulta: 31 agost 2011].
* ↑ «Introducció a la secció de Patinatge». CP Calafell. Arxivat de l'original el 2019-10-17. [Consulta: 31 agost 2011].
* ↑ «El club patí vallès calafell es proclama campió de la copa 'principe' d'hoquei patins | Ajuntament de Calafell». [Consulta: 25 abril 2022].
* ↑ «El Club Patí Calafell tanca la temporada d'hoquei i les celebracions pels èxits esportius aconseguits». , 27-06-2011 [Consulta: 31 agost 2011]. Arxivat 2011-08-30 a Wayback Machine. «Còpia arxivada». Arxivat de l'original el 2011-08-30. [Consulta: 23 gener 2021].
* ↑ «A l'elit 30 anys més tard». Avui, 30-05-2011.
* ↑ Redacció. «El CP Calafell Tot l'Any, campió de la Copa de la Princesa d'hoquei patins», 04-02-2018. [Consulta: 27 desembre 2024].
* ↑ Mes, Diari. «Els verd-i-blancs han vençut al Follonica italià per 6-5 a la gran final celebrada a Portugal i aconsegueix el seu primer títol europeu», 24-04-2022. [Consulta: 25 abril 2022].
* ↑ Redaccio. «El CP Calafell guanya la seva primera Lliga Catalana d’hoquei patins», 14-11-2022. [Consulta: 20 novembre 2022].
* ↑ esport3. «El Calafell derrota el Sant Just i guanya la Lliga Catalana per segona vegada (3-2)», 29-09-2024. [Consulta: 17 octubre 2024].
* ↑ esport3. «El Calafell derrota el Follonica (6-5) i guanya per primer cop un títol europeu», 24-04-2022. [Consulta: 25 abril 2022].
* ↑ «Un títol d'or per al Calafell». El 9 Esportiu.

## Enllaços externs

* Club Patí Calafell - Lloc web oficial
* Blog Veterans som tots!